#قصة_الصورة_في_الحلة
هاي البنيه موجوده قبل اكثر من ٢٠ سنه معلكه فوك النخله بشارع ٤٠ بالحله ،، وبين فتره وثانيه ينزلوها يبدلولها ملابسها ،، هاي قصه انسانه اسمها (مريم) حبت من كل كلبها واحد ساكن يمها ب الحي بس هو اصله من اهل بغداد اسمه (هاشم ) وهاي العابه جابها هاشم لمريم بيوم عيد ميلادها وكدام هاي النخله هدالها هاي العابه فمرت الايام واجت الايام حبو بعض اكٽر واكٽر واتعلقو ببعض فقرر (هاشم) يكل لاهله الي ببغداد حت يخطبها ..فرفضو اهله بسبب كونها ابنيه فقيره مو من نفس طبعهم فلذالك هاشم من صعوبه القرار ما رجع للحله ماكدر يواجهه مريم ) فضلت كل يوم ٽنين تجي يم النخله تنتضره من 2 الظهر لل 6 العصر فمرت اشهر وما اجه فقررت تعلك العابه كدليل ع وفاء, (مريم) لحبها وكونها ما نست حبيبها .. وبعد سنه انصابت بمرض سرطان وكانت توصي اهلها دوم يبدلون لهل العابه وينضفوها وجانت تكلهم من تشتاقولي فديوم روحو يم النخله هناك اكو لعابه مريم الي بنفس هذا المكان تغيرت حياتها ... فلذالك استمرو ب هذا الشي وديبدلون للعابه تقليدا لروح (مريم)